Buloho ra Nelson Mandela

Buloho ra Nelson Mandela i buloho ra le Johannesburg, eAfrika Dzonga. I buloho ra vumune eka mabuloho ya ntlhanu lama tsemakanyaka mintila ya xitimela na swiyenge leswi nga evupeladyambu bya Xitichi xa xa xitimela xala Joni, ro sungula i Buloho ra Johan Rissik leri nga ekusuhi na xitichi. Ri hetiwile hi lembe ra 2003, naswona ri durhe kwalomu ka 38 wa mimiliyoni ya tirhandi ku ri aka. Xikongomelo xa buloho a ku ri ku hlanganisa tindhawu timbirhi letikulu ta mabindzu ta Braamfontein na Newtown xikan'we na ku pfuxeta na ku antswisa doroba. Buloho leri ri vumba xiphemu xa Gondzo ra M27 ra Johannesburg. Buloho ra Nelson Mandela a ku ri buloho ro leha swinene eAfrika Dzonga, ku ringana malembe ya 21, ku fikela loko ri tluriwa hi Buloho le ri vuriwaka Msikaba.

Buloho leri hlanganisaka Braamfontein na doroba ra Johannesburg ri hlamuseriwe ro sungula hi Steve Thorne na Gordon Gibson, loyi a nga muendli va tipulani ta madoroba, hi 1993 eka dyondzo ya vona ya tipulani ta doroba ra Johannesburgo. Eka ndzavisiso wa vona va thye buloho leri vito ra Nelson Mandela hi ku tlangela ntirho lowu Nelson Mandela a wu endleke wo  hlanganiseni vanhu va Afrika Dzonga, tanihi xikombiso xa ku hlangana ni vun'we.

Buloho leri ri akiwe ehenhla ka 42 wa tilayini ta xitimela handle ko kavanyeta ku famba ka switimela naswona ri lehe kwalomu ka 284 wa timitara. Ku akiwe tiphuphu timbirhi hi tinsimbhi leti nga cheriwa khonkriti, en'walungu na le dzongeni, leti nga na kwalomu ka 42 na 27 wa timitara hi ku landzelelana. Vanjhiniyara va ringetile ku endla leswaku buloho ri vevuka hi laha swi nga kotekaka ha kona naswona va tirhise nsimbi leyi nga ni khonkhiriti leswaku ri nga tiki. Buloho leri ri na mintila yimbirhi naswona ri na tindlela to famba hi milenge eka matlhelo hamambirhi. Buloho leri ra vonakala ku suka eka rin'wana ra magondzo lama tivekaka swinene ya doroba ra Joni, kunga gondzo lerikulu ra M1. Ku tirhisiwe kwalomu ka 4,000 cubic wa timitara ta khonkhiriti na kwalomu ka 1,000 wa tithani ta nsimbi ku aka buloho leri. Bulohoi ri voningiwa hi mivala ya nkwangulatilo nivusiku.

 Swihlovo leswi tirhisiweke 

Category:Mabhuloho